CELEX: 32010R1112
Language: lv
Date: 2010-12-01 00:00:00
Title: Komisijas Regula (ES) Nr. 1112/2010 ( 2010. gada 1. decembris ), ar ko groza Komisijas Regulu (EK) Nr. 793/2006, ar kuru paredz atsevišķus sīki izstrādātus noteikumus par to, kā īstenot Padomes Regulu (EK) Nr. 247/2006, ar ko ievieš īpašus pasākumus lauksaimniecības jomā attālākajiem Eiropas Savienības reģioniem

2.12.2010   
            
            
               LV
            
            
               Eiropas Savienības Oficiālais Vēstnesis
            
            
               L 316/1
            
         KOMISIJAS REGULA (ES) Nr. 1112/2010
   (2010. gada 1. decembris),
   ar ko groza Komisijas Regulu (EK) Nr. 793/2006, ar kuru paredz atsevišķus sīki izstrādātus noteikumus par to, kā īstenot Padomes Regulu (EK) Nr. 247/2006, ar ko ievieš īpašus pasākumus lauksaimniecības jomā attālākajiem Eiropas Savienības reģioniem
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2006. gada 30. janvāra Regulu (EK) Nr. 247/2006, ar ko ievieš īpašus pasākumus lauksaimniecības jomā attālākajiem Eiropas Savienības reģioniem (1), un jo īpaši tās 25. pantu,
   tā kā:
   
               (1)
            
            
               Pēc tam, kad bija pieņemta Komisijas Regula (EK) Nr. 408/2009 (2), ar ko groza Regulu (EK) Nr. 793/2006 un jo īpaši tās 46.a pantu, kurā noteikts, ka vismaz 15 % svaiga govs piena jāiekļauj atjaunotā ultrasterilizētā pienā, kas paredzēts vietējam patēriņam Madeirā, izrādījās, ka visu vietējā ražojuma pienu pilnībā patērē vietējā siera rūpniecība. Lai neizjauktu jau nostiprinājušos ekonomisko līdzsvaru un nodrošinātu, ka vietējā ražojuma svaigo pienu pārstrādā produktos ar augstu pievienoto vērtību, ir lietderīgi atcelt prasību par minimālā apjoma iekļaušanu.
            
         
               (2)
            
            
               Ņemot vērā Regulas (EK) Nr. 247/200619. panta 4. punkta grozījumu ar Eiropas Parlamenta un Padomes Regulu (ES) Nr. 641/2010, ar kuru no 2010. gada 1. janvāra atceļ Komisijai uzlikto pienākumu noteikt iekļaujamu apjomu attiecībā uz vietējā ražojuma svaigo pienu (3), sākot no šā datuma ir jābūt svītrotam arī Komisijas Regulas (EK) Nr. 793/2006 (4) 46.a pantam.
            
         
               (3)
            
            
               Tādēļ attiecīgi jāgroza Regula (EK) Nr. 793/2006.
            
         
               (4)
            
            
               Šajā regulā paredzētie pasākumi ir saskaņā ar Tiešo maksājumu pārvaldības komitejas atzinumu,
            
         IR PIEŅĒMUSI ŠO REGULU.
   1. pants
   Regulā (EK) Nr. 793/2006 svītro 46.a pantu.
   2. pants
   Šī regula stājas spēkā 2010. gada 1. janvārī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2010. gada 1. decembrī
      
         
            Komisijas vārdā –
         
         
            priekšsēdētājs
         
         José Manuel BARROSO
      
   
   
      (1)  OV L 42, 14.2.2006., 1. lpp.
   
      (2)  OV L 123, 19.5.2009., 62. lpp.
   
      (3)  OV L 194, 24.7.2010., 23. lpp.
   
      (4)  OV L 145, 31.5.2006., 1. lpp.